Geveg van die Eeu: Mayweather of McGregor? - vaalweekblad
VANDERBIJLPARK. – Dit word nie verniet as die grootste geveg in gevegsport se geskiedenis bestempel nie. Eerskomende Saterdagaand (Sondagoggend Suid-Afrikaanse tyd) gaan die wêreld se oë op die T-Mobile Arena in Las Vegas gerig wees wanneer Floyd Mayweather en Conor McGregor mekaar in die Geveg van die Eeu die stryd aansê. Sosiale media gons en…
$300 miljoen dollar in sy sak te steek. Beroepswedders lek hulle lippe af, maar ‘n McGregor sege kan hulle seermaak.
Maak nie saak wie jy ondersteun nie, een ding is verseker dat dit ‘n skoupspel gaan wees wat nie misgeloop moet word nie. Die geveg het die wêreld letterlik in twee kampe verdeel en selfs sterlinge wat nooit oor boks praat nie, raak by vurige besprekings betrokke. McGregor, ‘n kampioen UFC-hokvegter, laat die skuim om die bokspuriste se mondhoeke aaanpak na sy uitlatings oor die sport. Die voortslepende bekgeveg tussen die twee vegters is waarskynlik deur McGregor gewen wat ‘n meester daarin is, maar as mens realisties is behoort die wyse man sy geld op Mayweather te sit. Beroepswedders het aanvanklik met die aankondiging van die geveg ‘n 11-1 wedsyfer in die guns van Mayweather gegee , maar dit het intussen aansienlik gedaal. Daar is diegene wat meen dat die geveg ‘n klug is, maar hoe dit ookal sy die geld gaan inrol. Die goedkoopste kaartjies vir die geveg het vir tussen $1200 – $1400 dollar verhandel.
Hoewel daar tans meer gereeld op McGregor geld verwed word wen Mayweather die bruto-wedloop oor hoeveel geld op hom verwed word by verre. Mayweather spog met ‘n ontsagwekkende loopbaan wat oor meer as twee dekades strek. Hy spog met ‘n vleklose rekord van 49-0. Die ortodokse weltergewigbokser word as een van die boksers met die beste verdediging ooit bestempel. Die Ierse-hokvegter op sy beurt is ook nie net bek nie, vra maar vir die 18 teenstanders wat hy harpuis laat ruik het. Die hotklou is rateltaai en kan vir verrassing sorg mits die geveg nie langer as vier rondtes aanhou nie.